JUMALAN ARMON JA SUOSION AIKA 1/4
Oletko ollut tilanteessa, jossa sinun olisi pitänyt pelätä, -
mutta Jumalan rauha ja läsnäolo valtasivat sinut?
Uskotko, että elämässäsi voi olla Jumalan armoa ja suosiota?
Kenenkähän kautta Jumala tuo niitä elämääsi?
On hienoa, että saan puhua sinulle tänään -
Jumalan armon ja suosion ajasta.
Tuokoon puheeni uutta toivoa elämääsi!
Aiheeni on Jumalan armon ja suosion aika, yliluonnollinen ajanjakso.
Tapahtuipa elämässäsi juuri nyt mitä tahansa, kuvittele tilanne, -
johon Esra tuo kaksi kaunista armon jaetta Jumalan kansalle.
Nebukadnessar, Babylonian kuningas, oli valloittanut Jerusalemin -
vuosia sitten, ottanut sen asukkaat vangiksi, -
polttanut temppelin maan tasalle -
ja vienyt Jumalan kansan Babyloniaan, vieraaseen maahan.
Esra puhuu ihmisille, jotka ovat epäonnistumisten -
ja syntien vuoksi epätoivoisessa tilanteessa.
Esra oli tilanteen vuoksi suunniltaan.
Esran kirjan luvun 9 jakeissa 5―6 hän sanoo: -
"Mutta ehtoouhrin aikana minä nousin nöyryyttämästä itseäni -
ja polvistuin, repäisin vaatteeni ja viittani -
ja ojensin käteni Herran, Jumalani, puoleen, -
ja minä sanoin: 'Jumalani, minä olen häpeissäni -
enkä kehtaa kohottaa kasvojani sinun puoleesi, minun Jumalani; -
sillä meidän rikkomuksemme ovat nousseet päämme ylitse -
ja meidän syyllisyytemme on kohonnut taivaaseen asti.'"
Voitko kuvitella Esran polvillaan kädet ojennettuina eteensä -
liian häpeissään kohottaakseen kasvonsa Jumalan puoleen?
Siinä tilanteessa hän puhuu synneistä, jotka ovat nousseet -
heidän päänsä yli ja taivaisiin asti kohoavasta syyllisyydestä.
Hänellä olikin täysi syy olla häpeissään kansan puolesta.
He olivat tappiomielialan vallassa, koska he olivat vain jäännös -
siitä, mitä joskus oli. Kaiken tämän keskelle -
tulevat nämä kauniit, armolliset jakeet, -
jotka Jumala on laskenut sydämelleni täksi vuodeksi.
Ne puhuvat vapautuksesta, elpymisestä, korjaamisesta -
ja jälleenrakentamisesta. Olen puhunut tästä jo aiemmin, -
mutta haluan tänään tuoda teille iloa, rohkaisua ja toivoa -
näiden jakeiden kautta. Jakeessa 8 Esra sanoo: -
"Mutta nyt on meille hetkiseksi tullut armo Herralta, -
meidän Jumalaltamme, koska hän on sallinut pelastuneen joukon -
meistä jäädä jäljelle ja antanut meille -
jalansijan pyhässä paikassansa, että hän, meidän Jumalamme, -
valaisisi meidän silmämme -
ja soisi meidän hiukan hengähtää orjuudessamme.
Sillä orjia me olemme;"
Mekin olimme orjia, mutta kiitos Herralle Kristuksesta, -
joka muuttaa meidät orjista siksi, mitä olemme Hänessä.
"Sillä orjia me olemme; mutta orjuudessamme -
ei meidän Jumalamme ole meitä hyljännyt, -
vaan on suonut meidän saavuttaa Persian kuningasten suosion -
ja hengähtää, pystyttääksemme Jumalamme temppelin -
ja kohottaaksemme sen raunioistaan..."
Johdan tästä seitsemän lupausta, ja haluan rohkaista teitä -
omistamaan ne itsellenne.
Ehkä vain pari niistä sopii tilanteeseenne tai sitten kaikki.
Käyn ne nopeasti läpi. Ensimmäinen on armon ja suosion aika.
Jae 8 alkaa: "Mutta nyt on meille hetkiseksi tullut armo Herralta..."
Armon ja suosion aika.
Toinen asia, jonka näen ja josta haluan puhua teille tänä aamuna, -
on Jumalan selkeä, suorastaan käsin kosketeltava läsnäolo.
Kolmas asia: Selvä tie eteenpäin. Että Jumala antaisi teille -
tuoreen näyn, yliluonnollisia unelmia ja selkeän katseen.
Neljäs asia: Upeita todistuksia ihmeellisistä pelastumisista.
Olette ehkä rukoilleet jonkun puolesta jo pitkään, -
mutta hän on edelleen yhtä kaukana Jumalasta.
Uskotaan, että saamme nähdä ihmeellisiä pelastumisia -
ja kuulla upeita todistuksia Jumalan kunniaksi.
Viides asia: Ei vain suosiota taivaasta, -
vaan että Jumala antaisi suosionsa ihmisten kautta.
Olen innoissani siitä, miten Jumala voi käyttää ihmisiä -
tuomaan elämäänne yliluonnollista suosiota.
Kuudes asia. Haluan saarnata sen profeetallisesti -
ihmisten ja seurakuntamme elämään, ottakaa se niin.
Kuudes asia: Eheys ja sisäinen herätys.
On aika eheytyä ja parantua, tulla vahvoiksi Hengessä sisältäpäin.
On myös sisäisen herätyksen aika, -
ettei uskonelämämme olisi tasapaksua, vaan uskoisimme, -
että Jumala tekee jotain, antaa uutta paloa ja tulta, -
uuden, tuoreen ja elävän ilmestyksen Jeesuksesta -
ja ihanan sisäisen herätyksen. Seitsemän asia: Uskon, -
että Jumala antaa meille uuden palon rakentaa huonettaan.
Jumalan armon ja suosion aika. Jae 8 alkaa siis näin: -
"Mutta nyt on meille hetkiseksi tullut armo -
Herralta, meidän Jumalaltamme..."
Hetkiseksi. Jos katsomme ikuisuutta ja aikaa luomisesta lähtien, -
Uusi Testamentti, uusi liitto, tämä seurakunnan aika, -
on vain hetkinen, mutta se on hieno hetkinen elää, -
koska nyt meillä on armo, jonka Kristus voitti meille ristillä -
ja jonka Hänen ylösnousemuksensa toi meidän ulottuvillemme.
Uhrien ja lain ajan jälkeen tuli tämä armon aika.
Elämme armon aikaa, kunnes alkaa ikuisuuden aika, -
joka toki kulkee läpi koko Raamatun ja historian.
Nyt on armon aika, mutta uskon, että sen sisällä elämässämme -
on erilaisia aikoja. Pastorina, johtajana ja saarnaajana tiedän, -
että on erityisiä armon aikoja, jolloin Jumala antaa ilmestystä, -
kaikki on valoisaa ja toimii hyvin. Toisina aikoina tiedämme, -
että Jumala on kanssamme, mutta meidän on tehtävä enemmän työtä.
Elämme nyt armon aikaa, ja toivon, ettei seurakuntamme -
kohtelisi sitä niin kuin aikalaiset Jeesusta, -
vaan huomaisimme, millaista todella aikaa elämme.
Julistan armon aikaa työhönne, kotiinne, ja lapsillenne, -
kaikkeen elämäänne. Uskon, että Jumalan kansalla on armon aika.
Miksi tyytyisimme vähempään? Ette ehkä nyt koe sitä, -
mutta uskotaan, että koette pian.
Sanotte: "Entä jos se ei tapahdu?" Minä sanon: "Entäpä, jos tapahtuu?"
Esra olisi voinut ottaa tappion kärsineen kansan asenteen.
Hän oli kansansa taivaaseen asti kohoavien syntien nöyryyttämä, -
mutta sen kaiken keskellä hän puhui armon ja suosion ajasta.
Haluan julistaa armon ja suosion aikaa.
Nyt se on julistettu Hengessä, omistetaan se itsellemme uskossa -
ja odotetaan Jumalan armon ja suosion ilmestymistä elämässämme.
Puhuimme viime vuonna jakeesta Ps. 65:12: "Sinä kaunistat -
vuoden hyvyydelläsi, ja sinun askeleesi tiukkuvat lihavuutta."
Uskon tämän olevan armon ja suosion vuosi -
ja näkeväni uskomattomia muutoksia mahdottomissa tilanteissa.
Julistan läpimurtoa, siunausta ja mahdollisuuksia ihmisten elämään -
Herran Jeesuksen Kristuksen nimessä. Armon ja suosion aika.
Haluan rohkaista teitä tällä tänään.
Toiseksi: taivaallinen kokemus Jumalan läsnäolosta.
Ei vain seurakunnassa, ylistyksen aikana, vaan elämässämme.
Toreilla, työpaikoillamme ja epätäydellisissä kodeissamme.
Ehkä olemme lannistuneita, ja muut tuntuvat olevan meitä vastaan, -
mutta aion uskoa Jumalan yliluonnolliseen läsnäoloon.
Esra puhui jalansijasta Jumalan pyhässä paikassa, Jerusalemissa, -
ja lupaus annettiin Jerusalemille, mutta lupaus pyhästä paikasta -
edustaa lupausta paikasta Jumalan läsnäolossa.
"Pyhä paikka" voi olla kaupunki, Jumalan huone tai ilmestysmaja.
Siellä oli pyhän keskellä kaikkein pyhin, jossa Jumalan läsnäolo oli.
Pappi sai mennä sinne vain kerran vuodessa, -
ja silloinkin hän pelkäsi niin, että meni sinne takaperin.
Jeesuksen takia voimme nyt astua rohkeasti Jumalan eteen, -
ja Pyhän Hengen vuoksi Jumala on meissä läsnä.
Pyhä Henki ei asu taivaan kartanoissa, vaan sydämissämme.
Jumalan läsnäolo on osamme, ja tarvitsemme sitä eniten, -
kun olemme vihamielisessä ympäristössä, -
tai kun meitä vastaan hyökätään, mutta olimmepa missä vain, -
Jumalan läsnäolo kuuluu meille, me vain tunnemme sen.
Se, että Jumala on meissä läsnä, on niin ihmeellinen -
mahdollisuus ja kunnia. Älä koskaan pidä sitä itsestäänselvyytenä.
Oletko koskaan ollut tilanteessa, jossa kaiken järjen mukaan -
sinun kuuluisi olla peloissasi, huolissasi ja jopa paniikissa, -
mutta sinut valtaa Jumalan rauha. Sitä on Jumalan läsnäolo.
Rukoilen, että tämä vuosi olisi Herran läsnäolon vuosi elämässänne.
Kun olin nuori, pikkusiskollani oli poikaystävä, -
joka ajoi todella pahan kolarin.
Hän oli koomassa sairaalassa, ja hänen ennusteensa oli huono.
Olin nuori, mutta muistan, kuinka menin ylös vuorille, -
jotka olivat tien toisella puolella kotitalostamme Uudessa-Seelannissa.
Rukoilin ja huusin Jumalan puoleen. Olin nuori, samoin oli uskonikin.
Kaiken sen keskellä rauha valtasi minut ja tiesin, -
että kaikki päättyisi hyvin. Voit kutsua tätä sattumaksi, -
mutta minulle se oli opetus Jumalaan luottamisesta.
Minun rukoillessani siskoni poikaystävä heräsi koomasta, -
kun hänen rugby-valmentajansa oli käymässä. Hän ponnahti istumaan -
ja kysyi valmentajalta: "Milloin on seuraavat treenit?"
Hän oli täysin parantunut.
Jumalan läsnäolo on mahtava lahja, jonka saamme Pyhän Hengen kautta.
Älä tänä vuonna lakkaa hetkeksikään uskomasta -
Pyhään Henkeen ja Hänen voimaansa. Kun Jumalan hiljainen ääni -
alkaa puhua viisauden sanoja tilanteessa, -
jossa sinulta loppuvat sanat, niin että ihmettelet, mistä se tuli.
Jumala, Pyhä Henki, elää sinussa. Olkaa Hengen ihmisiä.
Älkää pelätkö kielillä puhumista, vaan uskokaa, -
että se rakentaa teitä Pyhän Hengen voimalla, niin saatte nähdä.
Kun Raamatussa puhutaan Pyhän Hengen kasteesta, -
käytetään sanaa dynamis, josta tulee myös sana dynamiitti.
Pyhä Henki on dynaaminen voima, joka herää eloon sisällämme.
Miksi meidän pitäisi tyytyä epävarmaan uskoon, -
joka yrittää järkeillä kaiken, kun voimme tarttua Sanaan -
ja uskoa, että Pyhän Hengen voima kuuluu meille -
ja että voimme elää Jumalan läsnäolossa joka päivä?
Jumalan armo ja suosio saattavat tuntua kaukaisilta tilanteessasi.
Ehkä olet vaikeiden olosuhteiden saartama, -
mutta voimme odottaa joko parasta tai pahinta.
Esra toi armon ja elämän sanoman kamalaan tilanteeseen.
Ihmisistä tuntui, että he olivat kaulaansa myöten synnissä, -
mutta Esra pystyi tuomaan toivoa sen kaiken keskelle.
Siinä on evankeliumin voima. Armo ei perustu omaan ansioomme.
Esra jatkaa, että Jumala jätti rikkomukset rankaisematta -
vapautti heidät tavalla, jota he eivät osanneet odottaa.
Uskon, että sama tapahtuu sinulle. Uskon armon ja suosion aikaan.
Vaikeassa tilanteessa Esra puhui paikasta Jumalan läsnäolossa, -
yliluonnollisesta suosiosta, joka tuli taivaasta, -
ja jopa siitä, että Jumala käytti ihmisiä siunaamaan häntä.
Jumalassa on hienoa se, ettei koskaan tiedä, miten Hän toimii.
Hän voi antaa läpimurron ja siunauksen eri elämänalueille.
Siksi on hienoa palvella Häntä.
Kun olemme selkä seinää vasten ja elämä on kaikkein vaikeinta, -
Jumalalla on paras tilaisuus näyttää olevansa todellinen.
Älä siis lakkaa uskomasta armon ja suosion aikoihin.
Tiedän, että voit kokea Jumalan läsnäolon.
Jumala ei koskaan halunnut olla kaukana ihmisistä.
Meidät on luotu Hänen tahdostaan, ja Hän haluaa olla kanssamme.
On rohkaisevaa ja palkitsevaa tietää, että Jumala on kanssamme.
Vaikka olosuhteet olisivat meitä vastaan, voimme tuntea -
Jumalan ihanan läsnäolon, kun vain avaudumme Pyhän Hengen voimalle.
Pyhä Henki ei ole voima, vaan persoona, Jumalan kolmas persoona.
Hän ei asu taivaan kartanoissa, vaan ihmisten sydämissä.
Hänen läsnäolonsa on erittäin todellista, ja voimme kokea sen -
ja saada taivaallisia mahdollisuuksia.
Minulla oli kaikki hyvin: paljon ystäviä, hyvät arvosanat, -
varma opiskelupaikka, hyvä koti ja rakastavat vanhemmat, -
mutta sisälläni oli tunne siitä, että jotain puuttui.
Minulla oli pitkä, pimeä aika, jolloin kyselin, miksi olen täällä.
Aloin nähdä elämän vankeusrangaistuksena, -
aloin masentua vakavasti ja ajattelin usein itsemurhaa.
Ystäväni kävivät kirkossa. Olin utelias.
Jos oli olemassa Jumala, halusin kuulla Hänestä.
Kuuntelin heidän puheitaan toivoen, että minut kutsuttaisiin kirkkoon.
Kului vuosia, mutta niin ei tapahtunut. Menin nuorten leirille.
Siellä kuulin ensi kertaa Jumalasta, joka on lähellä, -
oli mukana ihmishistoriassa ja rakasti meitä.
Hänen rakkauttaan ei tarvinnut ansaita, vain ottaa vastaan.
Jos Jumala rakasti minua ja halusi tehdä elämälläni jotain, -
päätin antaa sen Hänelle, koska en edes halunnut sitä.
Koko elämäni muuttui hetkessä vankeusrangaistuksesta -
ihanaksi lahjaksi, jota sain elää.
Armon aikaan siirtyminen oli elämäni ihmeellisin kokemus, -
koska se oli minulle aivan uutta. Olen kokenut suuren läpimurron, -
sillä olen vasta nyt oppinut Raamatusta, kuka olen Kristuksessa.
Nautin elämästä. Tämä on ollut hienoa aikaa.
Taivaat kumartuvat edessäsi, -
maan päällä lepuutat jalkojasi.
Silti kädet, jotka tuudittavat tähtiä, -
ovat kädet, jotka vuosivat verta tähteni.
Siinä suuren antautumisen hetkessä -
Sinut murrettiin koko maailman nähden.
Tuhkasta nostettuna -
elän tekosi jälkimainingeissa.
Vapaus on arvissasi, -
armossasi elämäni lunastettiin, -
sillä päätit ottaa syntisen kruunun -
ja annoit kruunusi minulle.
Se suuren antautumisen hetki -
oli hetki, jolloin mursit kahleeni.
Tuhkasta nostettuna -
elän tekosi jälkimainingeissa.
Siinä hetkessä avasit taivaat -
rikkinäiselle, kerjäläiselle ja varkaalle.
Raunioista nostettuna -
löydän toivoni työsi seurauksista.
Jos tiedätte sen, kohottakaa kätenne ja äänenne ja laulakaa: -
Tiedän, että olet kanssani.
Ja tiedän, -
että rakkautesi valaisee tieni.
Jeesus, tiedän, -
tiedän, että olet kanssani.
Tiedän, että olet kanssani.
Ja tiedän, -
että rakkautesi valaisee tieni.
Kaiken, mitä minulla on, lasken kaiken sen tappioksi -
tunteakseni Sinut ja kantaakseni ristiä -
tietäen, että saan elää -
työsi seurausten valossa.
Brian Houstonin saarna "Hän vuo- datti sen, jonka näet ja kuulet" -
tuo tuoreen näkökulman Pyhän Hengen vuodatukseen Apt. 2:ssa.
Saat tämän elämää muuttavan saarnan kiitokseksi lahjastasi.
Näin voit aloittaa voitokkaan elämän Jeesuksen nimessä.
Yli 100 dollarin lahjasta saat taltioinnin konferenssistamme.
Se sisältää heinäkuun 2012 konferenssin aamu- ja iltaosuudet -
sekä kuuluisien opettajien kuten Joyce Meyerin -
ja Louie Giglion kaikki opetukset. Voit valita joko cd- tai dvd-levyt.
Käy osoitteessa www.hillsongtv.com/partner -
tai soita ruudulla näkyvään numeroon.
Herätys: herääminen, virkoaminen.
Kristuksen ruumis herää horroksesta ja tarttuu tilaisuuteen.
Hillsong-konferenssin tavoitteena on jo 30 vuotta ollut -
ajaa kaikenkokoisten paikallisseurakuntien asiaa.
Se on tarkoitettu kaikenikäisten johtajien -
ja vapaaehtoisten varustamiseen, -
kaikille, jotka haluavat kasvaa Jumalan kutsuun.
Ylistystä, joka koskettaa taivaita ja muuttaa maan.
Käytännöllistä raamatunopetusta parhailta opettajilta.
Innostavia ja sytyttäviä hetkiä, lasten ja nuorten ohjelmaa.
Osallistu Euroopan-konferenssiimme ihastuttavassa Lontoossa.
Ilmoittaudu osoitteessa hillsongconference.com
Kiitos seurasta. Rukoilen, että saat kokea Jumalan lupaukset.
Jeesuksessa on hienoa se, että Hän haluaa asua -
meissä Pyhän Hengen voiman kautta. Kukaan ei ole liian hyvä tai huono.
Jumalan edessä olemme kaikki syntisiä ja tarvitsemme armoa, -
jotta saisimme uuden elämän, joka ei perustu vikoihimme, -
vaan Jumalan hyvyyden perustukselle.
Siunausta ja mukavaa viikkoa!
Suomennos: Anni Lähteenmäki